|  |  |  |  |  |
| --- | --- | --- | --- | --- |
|  | | |  |  |
|  | | |  |  |
|  | | |  |  |
| DIVIDER1 | | |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ**  **& ΘΡΗΣΚΕΥΜΑΤΩΝ** ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚΕΔΟΝΙΑΣΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ ΔΗΜΟΤΙΚΟ ΣΧΟΛΕΙΟ ΒΑΣΙΛΙΚΩΝ | | |  | Βασιλικά 19 Ιανουαρίου 2018  Αριθμ. πρωτ.: 9 |
| Βασιλικά | | |  |  |
| Ταχ. Δ/νσηΤαχ. Κώδικας Πληροφορίες  Τηλέφωνο  Fax  Ηλ. Ταχ/μείο | :  :  :  :  :  : | Βασιλικά  57006  Λοκοβίτου Χρυσούλα  2396022225  2396024001  mail@1dim-vasil.thess. sch.gr | **ΠΡΟΣ:**  **ΚΟΙΝ.:** | **Δ/νση Π.Ε Αν. Θεσσαλονίκης**  **Ταξιδιωτικά Γραφεία** |
|  | | |
|  | | |  |  |
| **Θέμα: «Πρόσκληση εκδήλωσης ενδιαφέροντος ταξιδιωτικών γραφείων για την επίσκεψη μαθητών/τριών της ΣΤ΄ τάξης και συνοδών τους στη**  **Βουλή των Ελλήνων ».**  Η Διευθύντρια του Δημοτικού Σχολείου Βασιλικώνζητά εκδήλωση ενδιαφέροντος από τα τουριστικά γραφεία για τη διοργάνωση και υλοποίηση τριήμερης εκδρομής της ΣΤ΄ τάξης του Σχολείου στην **Αθήνα,** στο πλαίσιο του εκπαιδευτικού προγράμματος <<Επισκέψεις μαθητών /τριών στη Βουλή των Ελλήνων.  Η εκδρομή θα πραγματοποιηθεί το διάστημα από **20-04-2018 έως και 22-04-2018**  (δύο διανυκτερεύσεις) με αναμενόμενη συμμετοχή 31-35 μαθητών/τριών, 31-35 γονέων/κηδεμόνων, τριών (3) συνοδών εκπαιδευτικών και ενός (1) αρχηγού εκπαιδευτικού.  Η μετάβαση από τη Θεσσαλονίκη στην Αθήνα και η επιστροφή από την Αθήνα στη Θεσσαλονίκη θα γίνει με τουριστικό λεωφορείο  **Σημείωση: Σας παρακαλούμε στην προσφορά σας εκτός του λεωφορείου να συμπεριληφθούν εναλλακτικά και τιμές μετακίνησης με τρένο (Intercity).**  Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που μεταξύ άλλων, περιλαμβάνει επίσκεψη στη Βουλή των Ελλήνων (προγραμματισμένη για τις 21.04.2018 στις 12:00΄), το Μουσείο της Ακρόπολης, το βράχο της Ακρόπολης , το Αττικό πάρκο, την Παλιά Βουλή και την οδό Ηρώδου Αττικού, Μέγαρο Μαξίμου, Ζάππειο, την Πλατεία Συντάγματος, την Πλάκα – Μοναστηράκι, το Καλλιμάρμαρο, τo ίδρυμα ΄΄Νιάρχος΄΄, Γλυφάδα, Σούνιο .  **Η προσφορά θα πρέπει να περιέχει απαραιτήτως και να εξασφαλίζει τα παρακάτω:**   * Υπεύθυνη δήλωση ότι το ταξιδιωτικό πρακτορείο διαθέτει το ειδικό σήμα λειτουργίας, το οποίο πρέπει να βρίσκεται σε ισχύ (κατάθεση με την προσφορά) και βεβαίωση σε ισχύ του ειδικού σήματος λειτουργίας τουριστικού γραφείου από τον Ε.Ο.Τ. * Υποχρεωτική Ασφάλιση (αστικής – επαγγελματικής) ευθύνης διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου. * Διασφάλιση ότι τα λεωφορεία με τα οποία θα πραγματοποιηθεί η εκδρομή πληρούν τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμα σε όλη τη διάρκεια της εκδρομής για τις μετακινήσεις των μαθητών/τριών, σύμφωνα με το πρόγραμμα που θα υπάρχει στο υπογεγραμμένο συμβόλαιο και με δύο (2) έμπειρους επαγγελματίες οδηγούς. * Διπλωματούχος ξεναγός, καθώς και συνοδός του γραφείου σε όλη τη διάρκεια της εκδρομής και σε 24ωρη βάση. * Αναλυτικά το πρόγραμμα των μετακινήσεων και ξεναγήσεων για κάθε ημέρα. * Διαμονή σε ξενοδοχείο του κέντρου, τεσσάρων και πέντε αστέρων, με πρωινό και με ή χωρίς ημιδιατροφή σε μπουφέ. * Η δε τοποθεσία του θα πρέπει να είναι ασφαλής ως προς την εγγύτητα της με περιοχές πιθανού κινδύνου εγκληματικότητας, παραβατικότητας.   **Υπηρεσίες καταλύματος**   * α) Δίκλινα και κάποια τρίκλινα δωμάτια για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς. * Το ξενοδοχείο που θα προταθεί να πληροί όλες τις απαραίτητες προϋποθέσεις για τη σωστή και ασφαλή διαμονή των μαθητών. * Όλα τα δωμάτια να βρίσκονται συγκεντρωμένα στο ίδιο κτίριο (κατά προτίμηση σε ένα ή το πολύ δύο ορόφους). * Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή μας. * **Λοιπές Υπηρεσίες** * Να υπάρχουν δύο (2) επίσημοι ξεναγοί στο Βράχο και στο Μουσείο Ακρόπολης που θα ξεναγήσουν μαθητές/τριες και γονείς/κηδεμόνες. * Μετά την εκδρομή θα δοθεί ατομική διάτρητη απόδειξη παροχής υπηρεσιών σε κάθε έναν συμμετέχοντα. Επίσης, θα δοθεί πρωτότυπο τιμολόγιο παροχής υπηρεσιών στην οποία θα αναφέρεται το κόστος μεταφοράς των μαθητών/τριών. * Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του. * Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λ.π.), δε θα έχει καμία επιβάρυνση το Σχολείο και όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η εκδρομή σε άλλες ημερομηνίες. * Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του. * Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.   **Σύνταξη και υποβολή προσφορών**  Οι προσφορές υποβάλλονται στο Σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες ή διορθώσεις.  Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα.  ***Τρόπος πληρωμής***  Την ημερομηνία υπογραφής της σύμβασης (ιδιωτικό συμφωνητικό) θα καταβληθεί ως προκαταβολή το 25% του συνολικού ποσού και το υπόλοιπο 50% του συνολικού ποσού θα καταβληθεί πριν από την αναχώρηση. Η τελευταία δόση του υπόλοιπου ποσού 25% θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής και την τήρηση των προβλεπομένων στη σύμβαση.  **Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές .  Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη της Διευθύντριας του Σχολείου.  Οι προσφορές θα πρέπει να κατατεθούν σε κλειστούς φακέλους μέχρι και την **Παρασκευή 26 Ιανουαρίου 2018** και ώρα **12:00΄π.μ** στο γραφείο της Διευθύντριας του Δημοτικού Σχολείου Βασιλικών.  **Οι εκπρόθεσμες προσφορές δε θα ληφθούν υπόψη.** | | | | |

Η Διευθύντρια

Χρυσούλα Λοκοβίτου